На основу Решења о банкротству од 10. 03. 2020. године, које је донео стечајни судија Привредног суда у Ужицу, у складу са одредбама чланова 131. 132. и 133 Закона о стечају *(„Сл. гласник РС“, бр. 104/2009, 99/2011 - др. закон, 71/2012 - одлука УС, 83/2014, 113/2017 и 44/2018)* стечајни управник стечајног дужника GEWISS DOO POŽEGA - U STEČAJU, Пожега, Краља Александра 56

**ОГЛАШАВА ПРВУ ПРОДАЈУ ЈАВНИМ ПРИКУПЉАЊЕМ ПОНУДА**

Предмет продаје је непокретна и покретна имовина стечајног дужника по следећим целинама:

|  |
| --- |
| **.ЦЕЛИНА 1. 1.1 ПОСЛОВНИ ПРОСТОР** – хала, у листу непокретности број 3555 КО Пожега уписан као Пословни простор пословних услуга, број посебног дела 2, број улаза 2, корисне површине од 588 м²; **1.2** **ЗЕМЉИШТЕ** - на катастарској парцели број 2886 КО Пожега – реални удео од 1.079/11.488, у приватној својини стечајног дужника; **1.3** **ТРАФО СТАНИЦА** - ½ удела у заједничкм власништву, у листу непокретности број 4730 КО Пожега означена као објекат број зграде 2, спратности Приземље, изграђена на катастарској парцели број 2889 КО Пожега; **1.4** **ОПРЕМА -** према спецификацији у продајној документацији; **1.5** **ЗАЛИХЕ РОБЕ** - према спецификацији у продајној документацији. |
| **Процењена вредност: 19.321.725,20 дин; Депозит: 3.864.345,04 дин; Откуп документације: 50.000,00 дин** |
| **.ЦЕЛИНА 2.**  **ПОДЦЕЛИНА 2А. 2.1 ПОСЛОВНИ ПРОСТОР** – хала, у листу непокретности број 3555 КО Пожега уписан као Пословни простор пословних услуга, број посебног дела 3, број улаза 3, корисне површине од 588 м²; **2.2** **ЗЕМЉИШТЕ** - на катастарској парцели број 2886 КО Пожега – реални удео од 1.079/11.488, у приватној својини стечајног дужника; **2.3** **ТРАФО СТАНИЦА** - ½ удела у заједничкм власништву, у листу непокретности број 4730 КО Пожега означена као објекат број зграде 2, спратности Приземље, изграђена на катастарској парцели број 2889 КО Пожега; |
| **Процењена вредност: 17.978.956,32 дин; Депозит: 3.595.791,26 дин; Откуп документације: 30.000,00 дин** |
| **ПОДЦЕЛИНА 2Б. 2.4** **ОПРЕМА** - технолошка линија за производњу ПП врећа, према спецификацији у продајној документацији; **2.5** **ЗАЛИХЕ** - репроматеријал према спецификацији у продајној документацији. |
| **Процењена вредност: 11.160.490,72 дин; Депозит: 2.232.098,14 дин; Откуп документације: 20.000,00 дин** |
| **.ЦЕЛИНА 3. 3.1 ОПРЕМА** - технолошка линија за производњу концентрата према спецификацији у продајној документацији; **3.2** **ОПРЕМА** - цистерна метална пречника 207 цм, дужине 425 цм. |
| **Процењена вредност: 455.008,67 дин; Депозит: 91.001,73 дин; Откуп документације: 10.000 дин.** |
| **.ЦЕЛИНА 4. 4.1** **ОПРЕМА** - расходована, према спецификацији у продајној документацији |
| **Процењена вредност: 84.652,78 дин; Депозит: 16.930,56 дин; Откуп документације: 2.000 дин.** |

**Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.**

Уколико највиша понуда износи мање од 50% процењене вредности имовине, стечајни управник је дужан да пре проглашења купца прибави сагласност Одбора поверилаца и разлучних поверилаца на постигнуту цену.

За продајну целину 2 потенцијални купци су у обавези да доставе засебне понуде за сваку од подцелина (2А и 2Б).

Право на учешће имају сва заинтересована правна и физичка лица која:

1. откупе продајну документацију, најкасније 7 (седам) дана пре заказане продаје,
2. уплате депозит, на текући рачун стечајног дужника број 105-2305800-87 Agroindustrijska komercijalna banka AIK banka akcionarsko društvo, Beograd, или положе оригинал неопозиве првокласне банкарске гаранције наплативе на први позив, најкасније 3 (три) дана пре заказане продаје.
3. потпишу изјаву о губитку права на враћање депозита. Изјава чини саставни део продајне документације.

Отварање понуда биће одржано 29. 01. 2021. године у 12:00 часова у седишту стечајног дужника на адреси: Пожега, Краља Александра 56.

Запечаћене понуде морају приспети на адресу стечајног управника (Слободан Јовановић, стечајни управник, 31000 Ужице, Ужичке републике 34) најкасније дан пре заказаног отварања понуда или бити лично уручене стечајном управнику на дан отварања понуда, најкасније 15 минута пре заказаног отварања понуда на адреси седишта стечајног дужника (Пожега, Краља Александра 56).

У разматрање ће се узети само понуде у писаној форми, достављене у запечаћеним ковертама са назнаком „Понуда“ на коверти, називом стечајног дужника и позивом на имовинску целину на коју се понуда односи, а које пристигну на назначену адресу до назначеног времена.

Запечаћена коверта треба да садржи:

* пријаву за учешће у поступку јавног прикупљања понуда (образац у продајној документацији);
* потписану понуду, уз навођење јасно одређеног износа за куповину предмета продаје;
* доказ о уплати депозита или копију банкарске гаранције (нацрт гаранције у продајној документацији);
* потписану изјаву о губитку права на повраћај депозита (образац у продајној документацији);
* извод из регистра привредних субјеката и ОП образац, ако се као потенцијални купац пријављује правно лице;
* овлашћење за заступање, oдносно предузимање конкретних радњи у поступку продаје (за пуномоћнике);

Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

Проглашени купац је дужан да уплати целокупан износ купопродајне цене у року од 15 дана од дана проглашења купца.

Ако проглашени купац не уплати купопродајну цену у прописаним роковима и на прописан начин, губи право на повраћај депозита, а за купца се проглашава учесник на јавном прикупљању понуда који је понудио највишу цену после купца који после проглашења није уплатио купопродајну цену у прописаном року и на прописани начин (други најбољи понуђач), уколико се претходно Одбор поверилаца и разлучни повериоци сагласе са понуђеном ценом.

Имовина се може разгледати након откупа продајне документације, најкасније 7 (седам) дана пре заказане продаје и купује се у виђеном стању.

Учесницима који на јавном прикупљању понуда нису стекли статус купца или другог најбољег понуђача, депозит се враћа у року од 8 дана од дана проглашења купца.

Порези и трошкови се додају на постигнуту купопродајну цену.

Контакт: Слободан Јовановић , стечајни управник

063 878 5307; slobodanjovanovic@lsu-serbia.org